open-index/open-wikipedia-markdown huggingface dataset:
Fungus Amongus

**Fungus Amongus** on amerikkalaisen rock-yhtyeen Incubusin ensimmäinen studioalbumi, joka julkaistiin 1. marraskuuta 1995. 

## Kappaleet
#
#
#
#
#
#
#
#
#
#

## Kokoonpano
* Brandon Boyd – laulu, lyömäsoittimet
* Mike Einziger – kitara
* Dirk Lance – basso
* Jose Pasillas – rummut
S.C.I.E.N.C.E.

**S.C.I.E.N.C.E.** on amerikkalaisen rock-yhtyeen Incubusin toinen studioalbumi, joka julkaistiin 9. syyskuuta 1997. Albumia on myyty 740 000 kappaletta Yhdysvalloissa. Albumi sisältää yhtyeen raskaampaa tuotantoa, mutta on enemmän valtavirran mukainen kuin yhtyeen ensimmäinen albumi *[[Fungus Amongus]]*.

Albumin toinen kappale ”Vitamin” oli myös TNT 4X4 -rekkarallipelissä ja Final Destination 2 -pelissä. Albumin toinen kappale ”New Skin” oli Motocross Madness 2 -tietokonepelissä.

## Kappaleluettelo
# "Redefine" – 3:19
# "Vitamin" – 3:13
# "New Skin" – 3:51
# "Idiot Box" – 4:07
# "Glass" – 3:37
# "Magic Medicine" – 3:03
# "A Certain Shade of Green" – 3:11
# "Favorite Things" – 3:11
# "Summer Romance (Anti-Gravity Love Song)" – 4:26
# "Nebula" – 3:50
# "Deep Inside" – 3:55
# "Calgone" – 16:03  "Segue 1" (tunnettu myös nimellä "Jose Loves Kate Moss, Part 1")

## Kokoonpano
*Brandon Boyd - laulu, lyömäsoittimet
*Mike Einziger - kitara
*Dirk Lance - basso
*Jose Pasillas II - rummut
*DJ Lyfe - DJ-mikseri
*Charles Waltz - viulu
*Terry Date - miksaus
*Stephen Marcussen - masterointi
*Jim Wirt - tuottaja
*Ulrich Wild - tekniikka
*C.J. Eiriksson - tekniikka
*Donat Kazarinoff - tekniikka
*Chris McCann - valokuvaus
*Don C. Tyler - digitaalinen editointi
*Frank Harkins - taiteellinen ohjaus
Allison Beckford

**Allison Beckford** (s. 8. toukokuuta 1979) on jamaikalainen yleisurheilija, jonka päälajit ovat 400 metrin juoksu ja 400 metrin aitajuoksu.

Beckford juoksi 1998 Annecyn nuorten MM-kisoissa toiseksi 400 metrin aidoissa ajalla 57,19. Kolme vuotta myöhemmin hän karsiutui Edmontonin MM-kisoissa 400 metrin sileän alkuerissä ajalla 53,08. Vuonna 2002 hän voitti 400 metrin juoksussa NCAA-mestaruuden. Pariisin MM-kisoissa 2003 hän karsiutui 400 metrin aitojen välierissä ajalla 55,76, mutta oli mukana Jamaikan joukkueessa, joka voitti pronssia 4 x 400 metrin viestijuoksussa. Seuraavana vuonna hän karsiutui Ateenan olympialaisissa 400 metrin sileän alkuerissä ajalla 52,85.

## Ennätykset
* 400 metrin juoksu: 50,83 (2002)
* 400 metrin aitajuoksu: 55,12 (2003)

## Lähteet
Ravintolakoulu Perho

**Ravintolakoulu Perho – Helsinki Culinary School Perho** oli yksityinen suomalainen ravintolakoulu ja ammatillinen oppilaitos, jossa opetettiin hotelli- ja ravintola-alaa. Koulu toimi vuosina 1935–2016. 

Koulurakennus sijaitsee Helsingin Etu-Töölössä Perhonkadulla, katuosoitteessa Perhonkatu 11, 00100 Helsinki. Omistajataho rakennutti lisärakennuksen osoitteeseen Perhonkatu 10. Suurin osa ravintolakoulun opiskelijoista oli suomalaisia, mutta Restaurant Cook -osaamisalalla oli opiskelijoita useasta kansallisuudesta. Ravintolakoulu Perho oli säätiöpohjainen, jonka ylläpitäjä oli Haaga Instituutti -säätiö. Koululle oli myönnetty OKKA-säätiön kestävän kehityksen sertifikaatti. 

Ravintolakoulu Perho, Helmi Liiketalousopisto ja Haaga-Perho yhdistyivät 1. tammikuuta 2017 Perho Liiketalousopistoksi. Ravintola-alan koulutustoiminta jatkuu edelleen Töölössä. Koulutuksen järjestäjä on Perho Liiketalousopisto Oy. 

## Rakennus
Koulurakennus on professori Aarne Ervin suunnittelema ja valmistui vuonna 1957. Tontti rakennukselle oli saatu jo 1951, ja montun kaivutyöt aloitettu, mutta rahapula esti pitkään varsinaisten rakennustöiden aloittamisen. Koulun tiloja on peruskorjattu vuosina 2007 ja 2008. Syksyllä 2015 valmistui lisärakennus Perhon Proffa, jonka avajaisia vietettiin 10. syyskuuta 2015. Uuden rakennuksen on suunnitellut arkkitehtiprofessori Jan Söderlund. Julkisivujen kasvis- ja hedelmäaiheiset piirustukset on suunnitellut muotoilijaprofessori Oiva Toikka. Lisärakennuksessa on tilaa 1500 neliötä, ja kerroksia viisi.

## Opinnot
Ravintolakoulu Perhosta valmistui ravintola-alalle kokkeja ja tarjoilijoita. Tutkinnon nimi oli *hotelli-, ravintola- ja cateringalan perustutkinto*. Tutkinnon laajuus oli 180 osp (osaamispistettä). Yhdistelmätutkintona oli mahdollista opiskella kokiksi ja suorittaa samalla aikuislukion oppimäärä ja ylioppilastutkinto. Opintojen pituus oli perusopetuspohjalta kolme vuotta ja lukiopohjalta kaksi vuotta. Ravintolakoulu Perhossa ei ollut mahdollisuutta suuntautua cateringalalle. Opintoihin haettiin kevään yhteishaussa, Restaurant Cook -opintoihin on ollut suorahaku. Restaurant Cook -opinnot  tarjottiin englannin kielellä. Opiskelijamäärä oli 550.

## Ravintola Perho
Ravintola Perho oli opiskelijoiden ensimmäinen työssäoppimispaikka. Perhon opiskelijat suorittavat työssäoppimisjaksojaan myös suomalaisissa ja eurooppalaisissa yhteistyöyrityksissä. Ravintolakoulun opetusravintolalle myönnettiin Joutsenmerkki elokuussa 2010. 

## Lähteet
*Perhon historia 

## Aiheesta muualla
* Ravintolakoulu Perho-Helsinki Culinary School Perho
* Perho Liiketalousopisto
Morning View

**Morning View** on yhdysvaltalaisen rock-yhtyeen Incubusin neljäs studioalbumi. Se nauhoitettiin Malibussa, Kaliforniassa ja julkaistiin 23. lokakuuta 2001. "Morning View Drive" on sen Malibun kadun nimi, jolla yhtye eli väliaikaisesti ja nauhoitti albumia.

Albumin äänimaailma on kevyempi kuin yhtyeen aikaisemman tuotannon.

## Kappaleet
Kaikki kappaleet kirjoittanut Incubus.

# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Entertainment Weekly: B
* Rolling Stone: 

## Listasijoitukset
**Albumi**

**Singlet**

## Kokoonpano
*Brandon Boyd - laulu
*Mike Einziger - kitara
*Dirk Lance - basso
*Chris Kilmore - DJ-mikseri
*Jose Pasillas - rummut

## Lähteet
Calvin Harrison

**Calvin Harrison** (s. 20. tammikuuta 1974 Orlando, Florida) on yhdysvaltalainen 400 metrin juoksija.

Harrison oli Sydneyn olympialaisissa 2000 yhdessä kaksosveljensä Alvin Harrisonin kanssa mukana Yhdysvaltain joukkueessa, joka voitti 4&nbsp;×&nbsp;400 metrin viestijuoksussa olympiakultaa. Hän kuitenkin menetti mitalinsa kun joukkueessa juossut Antonio Pettigrew myöhemmin tunnusti käyttäneensä dopingia uransa aikana ja viestijoukkueen suoritus hylättiin. Pariisin MM-kisoissa 2003 Harrison juoksi alun perin 400 metrillä kuudenneksi ja oli voittamassa MM-kultaa pitkässä viestissä, mutta hän kärähti dopingista ja hänet hylättiin. Hän sai tapauksesta kahden vuoden kilpailukiellon, joka päättyi 25. heinäkuuta 2006.

## Henkilökohtaiset ennätykset
:Lähde:IAAF
* 200 metrin juoksu: 20,96 (2002)
* 400 metrin juoksu: 44,64 (2000)

## Lähteet
Mustaevätoka

**Mustaevätoka** (*Girardinichthys viviparus*) on tokien heimoon kuuluva erittäin uhanalainen makean veden kalalaji. Se elää kotoperäisenä Meksikossa.

Mustaevätoan vartalo on teräksenharmaa ja evät mustat. Se kasvaa vain alle seitsemän sentin pituiseksi. Sen tyypillisiä asuinpaikkoja ovat pienet lammikot.

## Lähteet
Stefan Ingves

**Stefan Nils Magnus Ingves** (s. 23. toukokuuta 1953  Turku) toimi Ruotsin keskuspankin pääjohtajana vuosina 2006–2022. Hän on viettänyt lapsuutensa Närpiössä, Vaasassa ja Oravaisissa. Hänen sukunsa on isän puolelta Lapväärtistä.

Ingves on valmistunut maisteriksi vuonna 1976 ja väitellyt taloustieteen tohtoriksi vuonna 1984 Tukholman kauppakorkeakoulusta.

Ingves on Euroopan keskuspankin yleisneuvoston jäsen ja on Kansainvälisen järjestelypankin (BIS) hallituksessa. Vuonna 2023 hän siirtyi luennoitsijaksi ja tutkijaksi Tukholman kauppakorkeakouluun.

## Lähteet

## Aiheesta muualla
*
Marina Kislova

**Marina Kislova** (, s. 7. helmikuuta 1978) on venäläinen pikajuoksija.

Kislova karsiutui Lissabonin sisäratojen MM-kisoissa 2001 60 metrin välierissä ajalla 7,20. Myöhemmin samana vuonna hän karsiutui Edmontonin ulkoratojen MM-kisoissa 100 metrin juoksun toisissa alkuerissä ajalla 11,58. Seuraavana vuonna hän voitti hopeaa Wienin sisäratojen EM-kisoissa 60 metrillä ajalla 7,18, mutta karsiutui Münchenin ulkoratojen EM-kisoissa 100 metrin välierissä ajalla 11,49. Kauden lopussa hän juoksi yleisurheilun maailmancupissa 100 metrillä seitsemänneksi ajalla 11,41 ja 200 metrin juoksussa kuudenneksi ajalla 23,38.

Kislova sijoittui 2003 Euroopan sisäratojen cupissa 60 metrillä toiseksi ja Birminghamin sisäratojen MM-kisoissa samalla matkalla kuudenneksi. Myöhemmin samana vuonna hän juoksi Euroopan cupissa 100 metrillä toiseksi ajalla 11,19. Pariisin ulkoratojen MM-kisoissa hän karsiutui 100 metrin henkilökohtaisessa kisassa välierissä ajalla 11,15, mutta oli mukana Venäjän joukkueessa, joka voitti 4 x 100 metrin viestijuoksussa MM-pronssia. Vuonna 2007 Kislova karsiutui Birminghamin sisäratojen EM-kisoissa 60 metrin välierissä.

## Ennätykset
* 100 metrin juoksu: 11,09 (2001)
* 200 metrin juoksu: 22,99 (2000)

## Lähteet
Make Yourself

**Make Yourself** on amerikkalaisen rock-yhtyeen Incubusin kolmas studioalbumi, joka julkaistiin 26. lokakuuta 1999. Sitä pidetään yleisesti yhtyeen parhaana albumina. Albumi on myynyt platinaa RIAA:n luokituksella Yhdysvalloissa. Albumi sisältää hittisinglet "Pardon Me", "Stellar", ja "Drive", jotka kaikki sijoittuivat kolmen parhaan joukkoon *[[Billboard]]in* Modern Rock Tracks -listalla.

Albumista julkaistiin myös "tour edition", joka sisälsi toisen CD:n, joka sisälsi kolme akustista kappaletta ja yhden livekappaleen.

Tämä on Incubusin ensimmäinen albumi, joka julkaistiin uuden DJ:n Chris Kilmore kanssa, joka korvasi DJ Lyfen.

Albumi sisältyy kirjaan *[[1001 Albums You Must Hear Before You Die]]*.

## Kappaleluettelo
Kaikki kappaleet kirjoittaneet Boyd, Einziger, Katunich, Kilmore ja Pasillas.
#"Privilege" – 3:54
#"Nowhere Fast" – 4:30
#"Consequence" – 3:18
#"The Warmth"– 4:24
#"When It Comes" – 4:00
#"Stellar" – 3:20
#"Make Yourself" – 3:03
#"Drive" – 3:52
#"Clean" – 3:55
#"Battlestar Scralatchtica" – 3:49
#"I Miss You" – 2:48
#"Pardon Me" – 3:44
#"Out From Under" – 3:28

Japanin version bonusraita:
#"Crowded Elevator" – 4:46

### Tour edition bonuslevy
#"Pardon Me (Akustinen)" – 3:47
#"Stellar (Akustinen)" – 3:16
#"Make Yourself (Akustinen)" – 3:13
#"Drive (Live)" – 4:04

## Kokoonpano
*Brandon Boyd – laulu, lyömäsoittimet
*Mike Einziger – kitara
*Dirk Lance – basso
*Chris Kilmore – DJ-mikseri
*Jose Pasillas – rummut
*Dave Holdridge – sello kappaleissa "Drive" ja "I Miss You"
*Cut Chemist ja DJ Nu-Mark – skrätsäys kappaleessa "Battlestar Scralatchtica"

## Listasijoitukset
**Albumi**

**Singlet**
A Crow Left of the Murder...

**A Crow Left of the Murder...** on yhdysvaltalaisen rock-yhtyeen Incubusin viides studioalbumi, joka julkaistiin 3. helmikuuta 2004. Se on yhtyeen ensimmäinen levy, jolla on mukana Ben Kenney, Kenney korvasi Dirk Lancen bassossa.

Albumilta julkaistiin singlet: "Megalomaniac" ja "Talk Shows on Mute". "Agoraphobia" ja "Sick Sad Little World" julkaistiin vain radiosingleinä.

Albumi pääsi ensimmäiselle viikollaan toiseksi Yhdysvaltojen listalla Billboard 200 ja sitä myytiin noin 332 000 kappaletta ensiviikollaan. Levy on myynyt Yhdysvalloissa platinaa ja yhteensä 1,5 miljoonaa kappaletta. Suomessa albumi ylsi virallisen albumilistan sijalle 16.

## Kappaleet
Kaikki kappaleet kirjoittanut Incubus.

#
#
#
#
#
#
#
#
#
#
#
#
#
#
#

### Bonus-DVD
#Lollapalooza
#Bridge Benefit 
#While We Were Out
#Brandon's Injury

## Kokoonpano
* Brandon Boyd – laulu
* Mike Einziger – kitara
* Ben Kenney – basso
* Chris Kilmore – DJ-mikseri
* Jose Pasillas – rummut

## Arvostelut
* Allmusic: 
* Entertainment Weekly: C–
* Rolling Stone: 
* Soundi: 
* USA Today: 

## Listasijoitukset
**Albumi**

**Singlet**

## Lähteet
Sinfonia nro 8 (Beethoven)

Ludwig van Beethovenin **sinfonia nro 8** F-duuri (op. 93) syntyi vuosina 1812–1814. Hän viittasi itse tähän työhön nimikkeellä "pikku teokseni" sinfonian lyhyyden — se kestää noin 26 minuuttia — ja hilpeyden vuoksi. Toisin kuin muita sinfonioita, tätä ei ole omistettu kenellekään. Beethoven arveli itse, että tätä sinfoniaa tultaisiin soittamaan enemmän kuin mitään muita hänen sinfonioitaan sen lyhyyden ja yksinkertaisuuden takia, mutta tälle sinfonialle kävi täysin päinvastaisesti.
Teos on sävyltään valoisa, sen kaikki osat ovat duurissa, ja siinä pilkahtelee huumoria (toisen osan tikittävä rytmi on kunnianosoitus tuon ajan uutuudelle, metronomille). 

Beethoven sävelsi sinfonian samoihin aikoihin kun sävelsi seitsemättä sinfoniaansa. Vuonna 1812 Linzissä Beethoven aloitti kahdeksannen sinfoniansa ja päätti seitsemännen sinfoniansa. Sinfonia kantaesitettiin vuonna 1814.

## Osat

# Allegro vivace e con brio
# Allegretto scherzando
# Tempo di Menuetto
# Allegro vivace.

## Lähteet

## Aiheesta muualla
* [Symphony No.8, Op.93 (Beethoven, Ludwig van)](http://imslp.org/wiki/Symphony_No.8,_Op.93_(Beethoven,_Ludwig_van)) IMSLP / Petrucci Music Library
Henschel Hs 129

**Henschel Hs 129** oli saksalainen Henschelin valmistama maataistelu- ja rynnäkkökone.  Sitä käyttivät Saksan Luftwaffen lisäksi Unkarin ja Romanian ilmavoimat.

Vuonna 1937 Saksan ilmailuministeriö (RLM) tilasi kaksimoottorisen rynnäkkökoneen, jolla olisi hyvä suoja miehistölle, polttoainesäiliöille ja moottoreille sekä aseistuksena vähintään kaksi 20&nbsp;mm tykkiä.  Suunnitteluun osallistuivat Henschel, Focke-Wulf, Gotha ja Hamburger Flugzeugbau, mutta vain Henschelin ja Focke-Wulfin (Focke-Wulf Fw 189C:llä) ehdotukset tulivat ilmailuministeriön hyväksymiksi. Henschelin koneessa oli aseistuksena kaksi 20&nbsp;mm MG FF -konetykkiä ja kaksi 7,92&nbsp;mm MG 17 -konekivääriä, ohjaamo 75&nbsp;mm paksua lasia sekä vahvasti panssaroitu nokka, jotka suojasivat lentäjää.  Prototyypin moottorit olivat Argus As 410 -tyyppiä, mutta nämä eivät olleet riittävän tehokkaita (465 hevosvoimaa eli 347&nbsp;kW) ja siksi ne vaihdettiin voimakkaampiin Gnome-Rhône 14M moottoreihin.  Nämäkään eivät olleet riittävän tehokkaita, mutta ne otettiin käyttöön, jotta saataisiin lisää koneita itärintamalle. Neuvostoliiton suuret panssarijokot pystyivät aiheuttamaan saksalaisille ongelmia, ja siksi koneesta tehtiin versio, Hs 129B-2, joka varustettiin 30&nbsp;mm tai 37&nbsp;mm tykillä, myöhemmin 75&nbsp;mm tykillä, jotka pystyivät tuhoamaan vihollispanssarivaunuja.  865 konetta (luku ei sisällä prototyyppejä) rakennettiin.

## Tekniset tiedot

## Lähteet
* Chant, Chris - Aircraft of World war II - Grange Books 2000 - 
* Mondey, David - The Hamlyn Concise Guide to Axis Aircraft of World War II - Chancellor press 2004 - 

## Aiheesta muualla
Andreas Klier

**Andreas Klier** (s. 15. tammikuuta 1976 München) on saksalainen maantiepyöräilijä, joka kilpaili ammattilaisena 1996–2013.

Klier voitti GP Jef Scherens Leuven -kilpailun vuonna 2002. Seuraavana vuonna hän saavutti uransa suurimman voiton Gent-Wevelgemissä. Klier oli Flanderin ympäriajossa kuudes vuonna 2004 ja toinen 2005. Samana vuonna hän sijoittui toiseksi E3 Prijs Vlaanderen -kilpailussa sekä kahdeksanneksi MM-kilpailujen maantieajossa. Vuonna 2007 Klier voitti Espanjan ympäriajon 13. etapin ja oli 2009 viides Gent-Wevelgemissä.

## Lähteet
*Andreas Klier trap-friis.dk-tietokannassa 
*Andreas Klier cyclingarchives.com-tietokannassa 
*Andreas Klier procyclingstats.com-tietokannassa
Light Grenades

**Light Grenades** on yhdysvaltalaisen rock-yhtyeen Incubusin 28. marraskuuta 2006 julkaistu kuudes studioalbumi. Sitä myytiin 229&nbsp;000 kappaletta maailmanlaajuisesti ensimmäisellä viikollaan.

*Light Grenades* debytoi Billboard 200 -listan sijalla 1. myyden 165&nbsp;000 kappaletta ensimmäisellä viikollaan Yhdysvalloissa; se on yhtyeen ensimmäinen listaykkönen. Kuitenkin *Light Grenades* pitää hallussaan myös suurinta pudotusta sijalta 1. Billboard 200 Albumsin historiassa: se putosi sijalta 1. sijalle 37. toisella listaviikollaan rikkoen Marilyn Mansonin ennätyksen. Albumi on myynyt kultaa Yhdysvalloissa. Heinäkuun 11. päivään 2007 mennessä albumi on myynyt 645 000 kappaletta Yhdysvalloissa. 

## Kappaleluettelo
Kaikki kappaleet ovat Brandon Boydin, Michael Einzigerin, DJ Kilmoren, Ben Kenneyn, ja Jose Pasillas II:n tekemiä.

#
#
#
#
#
#
#
#
#
#
#
#
#

### Japanin bonuskappaleet
#
#

### Akustiset & Live -bonusraidat
#"Love Hurts" (akustinen) - 3:57 Julkaistu "Anna-Molly" UK -singlellä ja US Best Buy -versiolla.
#"Anna Molly" (akustinen) - 3:59 Julkaistu iTunes-bonusraitana.
#"Anna Molly" (live) - 3:55 Julkaistu Best Buy -versiolla
#"Drive" (live) - 4:07 Julkaistu Best Buy -versiolla

## Kokoonpano
* Brandon Boyd – laulu, lyömäsoittimet
* Mike Einziger – kitara
* Jose Pasillas – rummut
* Ben Kenney – basso
* Chris Kilmore – DJ-mikseri, koskettimet, piano
* Brendan O'Brien – tuottaja

## Singlet
*"Anna Molly" - julkaistiin 16. lokakuuta, mutta oli saatavilla internetissä jo 20. syyskuuta 2006. Debytoi sijalla 19.  Billboardin Modern Rock Tracks -listalla.  Anna Molly sijoittui sijalle 1. Modern Rock -listalla, sijalle 4. Mainstream Rock Tracks listalla ja 66. Billboard Hot 100 -listalla.

*"Dig" on toinen single albumilta.

*"Love Hurts" julkaistiin kolmantena singlenä joillakin markkina-alueilla.

*"Oil and Water" oli Yhdysvaltojen kolmas single. Se julkaistiin 5. kesäkuuta 2007.

## Arvostelut
* Allmusic: 
* Alternative Press: 
* Entertainment Weekly: B+
* Rolling Stone: 
* Soundi: 

## Listasijoitukset
**Albumi**

**Singlet**

## Lähteet
Viron sosialistisen neuvostotasavallan lippu

**Viron sosialistisen neuvostotasavallan lippu** oli Viron sosialistisen neuvostotasavallan tunnus vaakunan ohella. Se otettiin käyttöön Viron sosialistisen neuvostotasavallan Korkeimman neuvoston puhemiehistön asetuksella 6. helmikuuta 1953. Se vahvistettiin Viron sosialistisen neuvostotasavallan 7. marraskuuta 1977 hyväksytyn uuden perustuslain § 167:ssä. 

Lipussa oli punainen tausta, joka kuvaa kommunismia. Lipun vasemmassa yläkulmassa oli tähti sekä sirppi ja vasara. Sen alareunassa oli leveä sininen raita, jonka päällä oli kaksi kapeaa valkoista raitaa ja niiden välissä ohut sininen raita. Raitaan oli kuvattu viisi terävää lainetta. Kuvion oli tarkoitus kuvata Itämeren laineita, jotka huuhtovat Viron rannikkoa.

Lipun erotti Latvian sosialistisen neuvostotasavallan lipusta se, että Viron sosialistisen neuvostotasavallan lipussa aaltokuvion alla oli punainen raita, joka Latvian lipusta puuttui. Lisäksi lainekuviointi oli Viron lipussa terävä, Latvian lipussa pyöreä. 

Viron sosialistisen neuvostotasavallan lipun takapuolella ei yleensä ollut sirppi ja vasara -kuviota. Vuoden 1977 perustuslaki määräsi tämän säännöksi. 

Lippu poistettiin käytöstä lopullisesti Viron itsenäistyttyä uudelleen 20. elokuuta 1991.

## Katso myös
* Viron lippu
Meurthe-et-Moselle

**Meurthe-et-Moselle** on Ranskan departementti numero 54. Se sijaitsee Ranskan koillisosassa, Lorrainen alueella, ja on nimetty Meurthe- ja Mosel-jokien mukaan. Departementti on pinta-alaltaan 5&nbsp;246 neliökilometriä, ja siellä on 725&nbsp;303 asukasta (vuonna 2006). Departementin pääkaupunki on Nancy. 

Departementti muodostettiin 1871 yhdistämällä entisistä Meurthen ja Mosellen departemeteista ne osat, joita ei liitetty Saksaan ja Elsass-Lothringeniin Ranskan–Preussin sodan jälkeen.

## Katso myös
* Luettelo Meurthe-et-Mosellen kunnista 

## Lähteet
Ring Ring (kappale)

**”Ring Ring”** on Abba-yhtyeen kappale ja järjestyksessään kolmas single vuodelta 1973. Alkuperäisen, ruotsinkielisen version kirjoittivat yhteistyössä Björn Ulvaeus, Benny Andersson sekä yhtyeen manageri Stig Anderson. Englanninkielisen version työstöön osallistuivat lisäksi Neil Sedaka ja Phil Cody.

Abba pyrki kappaleella Eurovision laulukilpailuun, mutta jäi Ruotsin karsinnoissa kolmanneksi huolimatta yhtyeen vankasta asemasta esikarsinnan ennakkosuosikkeina; heidän sijastaan Ruotsia lähti Eurovision laulukilpailuun edustamaan tuona vuonna yhtye nimeltä Nova and the Dolls. Yhtyeen asema tuon vuoden Ruotsin ennakkokarsinnan ennakkosuosikkina oli niin vankka, että siitä vastedes Ruotsin edustajat Eurovision laulukilpailuun valittiin tavallisesta kansasta koostuneiden alueraatien avulla asiantuntijaraadin sijaan.

Ruotsinkielisen singlen b-puoli oli ”Åh, Vilka Tider”. Vuonna 1973 ilmestyi myös englanninkielinen single, jonka b-puoli oli ”She’s My Kinda Girl”. Vuonna 1974 Abba julkaisi englanninkielisestä versiosta uudelleenmiksauksen, joka ei oleellisesti juuri eronnut edellisen vuoden julkaisusta muutoin kuin äänityksen parantelun osalta.

Vuonna 2009 kappale pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja televisio-ohjelmien klassikkoa.

Äänitystekniikan hallinnut Micke Tretow vaikutti oleellisesti "Ring Ringin" äänimaailmaan. Kappaleeseen luotiin Phil Spectorilta omaksuttu massivinen äänivalli. Spector käytti voimallisen äänitaustan loihtimiseen isoa orkesteria useine pianoineen ja kitaroineen, mutta ruotsalaiselle tuotannolle moinen olisi tullut liian kalliiksi. Tretow keksi saman vaikutelman luomiseksi menetelmän, jossa sama soitin äänitettiin useaan otteeseen. Andersson ja Ulvaeus tarttuivat Tretowin ideaan.

Tretow loi myös menetelmän, jossa hän soitti sähkökitaraa kahteen otteeseen. Toisella kerralla hän nosti nauhan kulkunopeutta siten, että äänimaailmaan saatiin hitunen epävireistä tunnelmaa. Tretow sovelsi samaa menetelmää koko nauhaan. "Ring Ringin" tausta nauhoitettiin kahdesti ja toisella kerralla Tretow muutti nauhurin nopeutta. Tuloksena oli ainutlaatuinen soundi.

Tretowin luomistyön tuloksena "Ring Ringin" basso- ja kitarariffit ja lyömäsoittimet jyrisivät Spector-tyylisesti. Teoksessa oli kaikki hitin ainekset. Myös Lyngstadin ja Fältskogin lauluosuudet miksattiin uudella tavalla, ne olivat lähes tulkoon instrumentteja muiden mukana. Aikalaiset kokivat niiden hukkuvan jopa liiaksi äänitaustaan.

## Lähteet
Boreout

**Boreout** tarkoittaa työssä turhautumista ja pitkästymistä mielekkäiden työtehtävien puutteesta johtuen

vastakohtana liian runsaasta työstä seuraavalle työuupumukselle eli burnoutille. Ongelma syntyy, kun työntekijän taidot ja työtehtävien laatu tai määrä eivät ole tasapainossa. Työntekijä saattaa tehdä päivän työt muutamassa tunnissa jolloin loppupäivä on joutoaikaa. Tällöin valtaosa työntekijän "työpanoksesta" kuluu ajantappamiseen, kuten näennäisiin "palavereihin" tai tietokoneella pelattaviin peleihin, internetin keskustelufoorumeihin ja chatteihin.

Sveitsiläiset yrityskonsultit Philippe Rothlin ja Peter Webder ovat tutkineet boreoutia ja julkaisteet asiasta kirjan *Diagnose Boreout. Warum Unterforderung im Job krank macht*.

## Katso myös
*työuupumus

## Lähteet
Lejla

**Lejla** oli Bosnia ja Hertsegovinan edustuskappale vuoden 2006 Euroviisuissa. Sen esitti yhtye Hari Mata Hari. Kappale on herkkä balladi, jonka tahti kiihtyy loppua kohden. Se oli monien vedonlyöjien suosikki ja monet tahot ennustivat sille hyvää menestystä. Bosnia ei tuottanut pettymystä. Se sijoittui semifinaalissa toiseksi ja pääsi näin vaivatta finaaliin, jossa se oli lopulta kolmas 229 pisteellä.

## Lähteet
Bernhard von Gudden

**Johann Bernhard Aloys von Gudden** (7. kesäkuuta 1824 – 13. kesäkuuta 1886) oli saksalainen neuroanatomi ja psykiatri. Gudden valmistui Wittenbergin yliopistosta vuonna 1848 ja sai harjoituspaikan Siegburgista. Vuosina 1851–1855 hän toimi psykiatriharjoittelijana Illenaussa Badenissa.

Vuosina 1855–1869 hän oli Werneckissa Unterfränkische Landes-Irrenanstalt -mielisairaalan johtaja ja sai 1869 työtä Burghölzlin sairaalasta ja psykiatrian professorin viran Zürichin yliopistosta. Myöhemmin hän työskenteli psykologian professorina Münchenissä. 

Gudden tunnetaan Baijerin kuninkaan Ludvig II:n henkilökohtaisena hovilääkärinä. Gudden asui aluksi Neuschwansteinin linnassa, ja myöhemmin hän siirtyi Ludvigin mukana Bergin linnaan. 

Bergiin saapumisen jälkeen Ludvig II ja von Gudden lähtivät kävelylle. Ei tiedetä, mitä sitten tarkalleen ottaen tapahtui. Vain se tiedetään, että molemmat löydettiin 13. kesäkuuta hukkuneina linnan lähellä olevasta Starnberginjärvestä. Virallinen selitys oli, että Ludvig oli päättänyt hukuttautua, ja kun lääkäri oli yrittänyt estää häntä, Ludvig oli surmannut lääkärin. Mutta Ludvigin kuolemasta on rakenneltu myös monenlaisia salaliittoteorioita.
Je t’adore

**Je t’adore** oli Belgian edustuskappale Euroviisuissa vuonna 2006. Sen esitti tunnettu poplaulaja Kate Ryan. Kappale oli yksi suurimmista voittajasuosikeista, mutta se jäi semifinaalissa sijalle 12 eikä näin ollen päässyt finaaliin.

Katen ja hänen taustaesiintyjiensä lavashow oli yksi illan näyttävimmistä, mutta sekään ei auttanut. Esiintyjät kikkailivat punaista valoa hehkuvilla mikrofonitelineillä.

## Lähteet
Mr. Nobody (kappale)

**Mr. Nobody** oli Slovenian edustuskappale vuoden 2006 Euroviisuissa. Kappaleen esitti nuori poplaulaja Anžej Dežan. Kappale jäi semifinaalissa sijalle 16 ja näin ollen kauas finaalipaikasta.

## Lähteet
Hear My Plea

**Hear My Plea** oli Albanian edustuskappale Euroviisuissa 2007. Kappaleen lauloi Frederik Ndoci. Kappale on mahtipontinen balladi. Kappaleelle ei annettu ennakkoon mitään mahdollisuuksia. Voittajaveikkauksessa Albanian kerroin oli kaikista suurin. Kappale jäikin semifinaalissa sijalle 17 eikä sillä näin ollut mitään toivoa finaaliin pääsystä. 17. sija oli kuitenkin korkeampi kuin moni odotti.

## Lähteet
No No Never

**No No Never** oli Saksan edustuskappale vuoden 2006 Eurovision laulukilpailussa. Sen esitti Texas Lightning -yhtye. Kappale menestyi kaupallisesti erittäin hyvin, ja sille veikattiin kärkisijoja, mutta se jäi sijalle 14 saatuaan 36 pistettä. 

”No No Never” on melko vauhdikas country-kappale, jossa kuuluvat perinteiset countryssa käytettävät soittimet.

## Eurovision laulukilpailussa
Kilpailun suurena rahoittajamaana Saksa oli suoraan finaalissa, joten edustuskappale "No No Never" ei kilpaillut semifinaalissa. Finaalissa kappaleen esiintymispaikaksi arpoutui kahdeksas esiintymispaikka, jossa kappaletta edelsi Maltan Fabrizio Faniello kappaleella "I Do" ja seurasi Tanskan edustaja Sidsel Ben Semmane kappaleella "Twist of Love". Lavalla yhtyeellä oli muovikaktuksia, jotka jäljittelivät aitoja palavien vihreiden lamppujen avulla.

Kilpailun lopputuloksissa kappale saavutti 36 pisteellä jaetun 14. sijan Norjan kanssa, jonka edustuskappale oli "Alvedansen". Eniten pisteitä Saksalle antoi Sveitsi.

### Saadut pisteet
"No No Never" sai laulukilpailun finaalissa pisteitä eri mailta seuraavasti:

## Lähteet
Müritz

**Müritz** on järvi Mecklenburg-Etu-Pommerin osavaltiossa, pohjoisessa Saksassa. Sen pinta-ala on 117 neliökilometriä, ja se on siten Saksan toiseksi suurin järvi Bodenjärven jälkeen. Müritzin suurin syvyys on 31 metriä. Järven läpi virtaa Elben sivujoki Elde. Osa Müritzista kuuluu vuonna 1990 perustettuun Müritzin kansallispuistoon.
Christian Walz

**Christian Walz** (s. 4. syyskuuta 1978 Tukholma, Ruotsi) on ruotsalainen laulaja, tuottaja ja lauluntekijä. Hänen musiikkinsa on tyylilajiltaan poppia/soulia.

Walz julkaisi ensimmäisen, omaa nimeään kantaneen albuminsa 20-vuotiaana vuonna 1999. Hänen seuraava, *Paint By Numbers* -niminen albuminsa julkaistiin viisi vuotta myöhemmin, toukokuussa 2004. Se oli suuri menestys ja voitti Grammis-palkinnon. Kyseisellä levyllä on Walzin mahdollisesti tunnetuin kappale, "Wonderchild".

Walzin kolmas albumi julkaistiin syksyllä 2008.

Walz tuotti Veronica Maggioin albumin *Satan i Gatan*, joka julkaistiin 2011.

## Diskografia
### Albumit
* *[[Christian Walz (albumi)|Christian Walz]]* (1999)
* *[[Paint By Numbers]]* (2004) 
* *[[The Corner (Christian Walzin albumi)|The Corner]]* (2008)

### Singlet
* *One Time* (1998)
* *Lovin' Is Alright* (1999)
* *Sentimental* (1999) 
* *Maybe Not* (2004)
* *Wonderchild* (2004)
* *Never Be Afraid Again* (2005)
* *Hit N Run* (2005)
* *What's Your Name?* (2008)
* *Atlantis* (2009)
* Like Suicide (2011)
Safiiriseeprakala

**Safiiriseeprakala** (*Devario pathirana* vanh. *Danio pathirana*) on luonnossa erittäin uhanalainen kala, jota tavataan kuitenkin altaassa kasvatettuna akvaariokalana. Se on kotoisin Sri Lankasta, sorapohjaisista lammikoista ja suvannoista.

## Ulkonäkö ja koko
Safiiriseeprakala kasvaa noin kuusi senttiä pitkäksi. Sen kyljissä on oranssilla pohjalla sinivihreitä pystyraitoja. Vatsapuoli on valkea.

## Lähteet
Garbsen

**Garbsen** on kaupunki Ala-Saksin osavaltiossa, Saksassa. Se sijaitsee Hannoverista luoteeseen ja kuuluu Hannoverin piirikuntaan. Hannoverin lisäksi kaupunkia rajaavat Langenhagen, Seelze, Wunstorf, Neustadt am Rühenberge ja Wedermark. Garbsenin asukasluku vuoden 2015 joulukuussa oli 60&nbsp;590. Pinta-alaltaan kaupunki on 79,32 neliökilometrin suuruinen. Asukastiheys on 763,9 as./km².

Garbsenin kuntaan liitettiin Havelsen kunta 1. tammikuuta vuonna 1967. Kaupunginoikeudet Garbsenille myönnettiin 17. kesäkuuta vuonna 1968. Vuoden 1974 maaliskuussa kunnat Berenbostel, Frielingen, Heitlingen, Horst, Meyenfeld, Osterwald, Oberende, Osterwald Unterende, Schloß Ricklingen ja Stelingen liitettiin Garbseniin.

Garbsenilla on ystävyyskaupunkitoimintaa Ranskan Hérouville-Saint-Clairin, Tanskan Røddingin, Yhdistyneen kuningaskunnan Bassetlaw'n, Yhdysvaltain Farmers Branchin, Saksan Schönebeckin ja Puolan Wrześnian kanssa.

## Lähteet

## Aiheesta muualla

* Kaupungin verkkosivusto
Riccardo Riccò

**Riccardo Riccò** (s. 1. syyskuuta 1983 Formigine) on italialainen maantiepyöräilijä. Hän sijoittui Alberto Contadorin jälkeen toiseksi Italian ympäriajossa 2008.

Ranskan antidopingjärjestö AFLD ilmoitti 17. heinäkuuta 2008, että Riccò oli antanut EPOa sisältäneen dopingnäytteen Ranskan ympäriajon neljännen etapin jälkeen. Hän oli voittanut kilpailussa kaksi etappia. Lopulta hän sai potkut tallista Leonardo Piepolin kanssa. 30. heinäkuuta 2008 Riccò myönsi käyttäneensä urheilussa kiellettyjä aineita. Lokakuussa 2008 Italian Olympiakomitea langetti Riccòlle kahden vuoden kilpailukiellon. Urheilun kansainvälinen vetoomustuomioistuin, CAS, lyhensi maaliskuussa 2009 kilpailukiellon pituudeksi 20 kuukautta. 

Kilpailukieltonsa aikana Riccò teki sopimuksen Professional Continental -tason Flaminia-joukkueen kanssa ja palasi kilpailemaan Coppi & Bartali -kilpailussa maaliskuun lopussa 2010. Saman vuoden elokuussa hän siirtyi Vacansoleil-talliin.

Riccò joutui helmikuussa 2011 sairaalaan hengenvaarallisessa šokkitilassa. La Gazzetta dello Sport -lehden mukaan hän oli kertonut lääkäreille tankanneensa omaa vertaan, jota oli säilönyt 25 vuorokautta jääkaapissa. Vacansoleil-talli erotti Riccòn pian tämän jälkeen. Maaliskuussa 2011 hän kielsi Gazzetta dello Sport -lehden haastattelussa myöntäneensä verensiirtoa lääkäreille ja ilmoitti, ettei jatka pyöräilyuraansa. Vain muutamaa kuukautta myöhemmin hän teki kuitenkin sopimuksen kroatialaisen Meridiana-Kamen-tallin kanssa.

Italian antidopingtuomioistuin määräsi huhtikuussa 2012 Riccon 12 vuoden kilpailukieltoon.
 
## Saavutuksia

;2005
:Settimana Ciclista Lombarda, kokonaiskilpailun sekä 2. ja 3. etapin voitto 
;2006
: Japan cup, voitto
: Settimana Ciclistica Internazionale Coppi e Bartali, 5. etapin voitto
;2007
: Italian ympäriajo, kokonaiskilpailussa kuudes, 15. etapin voitto, 4. etapilla toinen
: Tirreno-Adriatico, pistekilpailun sekä 3. ja 4. etapin voitto
: Settimana Ciclistica Internazionale Coppi e Bartali, kokonaiskilpailussa toinen, 5. etapin voitto
: Tour de San Luis, 4. etapin voitto
: Lombardian ympäriajo, toinen
: La Flèche Wallonne, viides
;2008
: Italian ympäriajo, kokonaiskilpailussa toinen, nuorten kilpailun sekä 2. ja 8. etapin voitto, 15. etapilla kolmas
;2010
:Settimana Ciclista Lombarda, kokonaiskilpailussa toinen, 3. ja 5. etapin voitto
:Giro del Trentino, kokonaiskilpailussa toinen, 2. etapin voitto
:Itävallan ympäriajo, kokonaiskilpailun sekä etappien 2 ja 4 voitto
:Coppa Sabatini, voitto

## Lähteet
*Riccardo Riccò Trap&ndash;Friis-tietokannassa 
*Riccardo Riccò cyclingarchives.com-tietokannassa 

### Viitteet

## Aiheesta muualla
*Profiili Flaminia-tallin kotisivulla
Raphael Edereho

**Raphael Edereho** (s. 21. maaliskuuta 1983 Delta, Nigeria) on nigerialainen jalkapalloilija. Hänen pelipaikkansa on hyökkääjä. Edereho on pelannut Veikkausliigassa yhteensä 37 ottelua ja tehnyt 7 maalia.

Edereho siirtyi Suomeen vuonna 2005, jolloin hän pelasi Rovaniemen Palloseurassa sekä Tervareissa. Tätä ennen hän oli kotimaansa Nigerian lisäksi Saudi-Arabiassa ja Kosovossa. 

Kaudeksi 2006 Edereho siirtyi Kuopion Palloseuraan. Hän ehti pelata kuitenkin vain Liigacupin otteluja, sillä iranilainen FC Persepolis osti hänet 100 000 euron siirtosummalla. Persepolis ei kuitenkaan maksanut summaa KuPS:lle ennen maaliskuuta 2008, jolloin Kansainvälisen urheilun oikeusturvalautakunnan (CAS) ja Fifan päätökset, sekä kuuden pisteen menetysuhka mestaruustaistelussa olevalle iranilaisseuralle tehosi. KuPS:n saama siirtokorvaus on seuran ennätys.

Vuonna 2007 Edereho pelasi kazakstanilaisessa Šahtjor Karagandassa, jota Juha Malinenkin valmensi. AC Ouluun Edereho siirtyi kesän 2007 lopussa. Tämän jälkeen hän siirtyi kaudeksi 2008 Vaasan Palloseuraan. Vierailu VPS:ssa jäi kuitenkin yhden kauden mittaiseksi.

Loukkaantumiset estivät aktiisen pelaamisen hetken aikaa. Edereho palasi Suomeen kaudeksi 2011, jolloin hän aloitti oululaisesa Ykkösen OPS:ssä. Samalla kaudella elokuussa 2011 Ykkösessä pelanneet OPS ja PS Kemi tekivät vaihtokaupat Adrianon siirtyessä OPS:ään ja Ederehon PS Kemin.  

## Lähteet
Chiemsee

**Chiemsee** (tunnetaan myös nimellä *Bayerisches Meer*) on Baijerin suurin järvi ja Bodenjärven sekä Müritzin jälkeen koko Saksan kolmanneksi suurin järvi. Järveen laskevat joet Tiroler Achen ja Prien, ja sieltä saa alkunsa Innin sivujoki Alz. Järven saariin lukeutuvat Herreninsel, Fraueninsel, Krautinsel ja Schalch. Järveä ympäröivää aluetta kutsutaan nimellä *Chiemgau*. Suurimpia kaupunkeja järven rannalla ovat Prien am Chiemsee, Seebruck ja Chieming.
Bert Grabsch

**Bert Grabcsh** (s. 19. kesäkuuta 1975 Wittenberg) on saksalainen maantiepyöräilijä, joka kilpaili ammattilaisena vuosina 1997–2013. Hänen suurimmat saavutuksensa ovat Espanjan ympäriajon kahdeksannen etapin voitto 2007 ja maantieaika-ajon maailmanmestaruus 2008.

## Saavutuksia

;1997
:Baijerin ympäriajo, etapin 3B voitto
;1998
:Regio Tour, etapin 4 voitto
;1999
:Regio Tour, etapin 5 voitto
;2000
:Hel van het Mergelland, voitto
:Rund um den Henninger Turm, neljäs
;2001
:Tour de la Région Wallonne, etapin 2 voitto
:Ala-Saksin ympäriajo, etapin 5 voitto
:Rund om Köln, toinen
;2002
:Burgosin ympäriajo, etapin 1 voitto
:Italian ympäriajo, toinen etapilla 12, kolmas etapilla 6
;2005
:Rund um die Hainleite, voitto
;2007
:Espanjan ympäriajo, voitto etapilla 8 (aika-ajo)
:Saksan aika-ajomestaruus
:Baijerin ympäriajo, toinen
;2008
:Maantiepyöräilyn MM-kilpailut, kultaa aika-ajossa 
:Saksan aika-ajomestaruus
:Itävallan ympäriajo, etapin 6 voitto (aika-ajo)
:Sachsen-Tour International, kokonaiskilpailun ja etapin 4 voitto (aika-ajo)
:Olympialaiset, aika-ajossa 14.
;2009
:Dauphiné Libéré, etapin 4 (aika-ajo) voitto
:Saksan aika-ajomestaruus
:Espanjan ympäriajo, kolmas etapeilla 4 ja 7 (aika-ajo)
:Maantiepyöräilyn MM-kilpailut, kymmenes aika-ajossa 
;2010
:Ranskan ympäriajo, kolmas etapilla 19 (aika-ajo)
:Maantiepyöräilyn MM-kilpailut, 11. aika-ajossa
;2011
:Saksan aika-ajomestaruus
:Itävallan ympäriajo, etapin 7 voitto (aika-ajo)
:Maantiepyöräilyn MM-kilpailut, neljäs aika-ajossa 
;2012
:Olympialaiset, aika-ajossa kahdeksas

## Lähteet
*Saavutukset www.trap-friis.dk 
*Profiili www.cyclingarchives.com 
### Viitteet

## Aiheesta muualla
Benjamin Burnley

**Benjamin Jackson Burnley** (s. 10. maaliskuuta 1978 Atlantic City, New Jersey) on yhdysvaltalainen laulaja.

## Ura
Hänet tunnetaan Breaking Benjamin yhtyeen laulajana. Burnley soittaa myös kitaraa, jota hän on opetellut itse soittamaan. Hän on alkanut soittaa sitä 14-vuotiaasta lähtien kuuntelemalla Nirvanan Nevermindia. Ennen yhtyeensä perustamista Burnley soitti useissa kahviloissa nimellä Benjamin. Breaking Benjamin -nimen hän keksi ollessaan esiintymässä kahvilassa, jossa Burnley heitti mikrofonin lattialle Nirvanan kappaleen aikana. Kahvilan omistaja tuli lavalle sanoen "Thanks Benjamin for breaking my fucking mic'!", josta myös yhtyeen Breaking Benjamin sai nimensä.

## Siviilissä
Burnley on hyvin kiinnostunut videopeleistä. Hän pitää mm. Halo 2 -pelistä. 3 hänen suurta mielipeliään ovat The Elder Scrolls IV: Oblivion, Call of Duty 4 ja Rainbow Six: Vegas. Hän myös fanittaa suuresti Hitman-videopelisarjaa. Burnley on tehnyt laulun Blow Me Away ihan Halo 2:ta varten, tämä laulu soi pelissä.

Burnleyllä on myös useita fobioita, joista hän kertonut pelkäävänsä muun muassa kissoja, autolla matkustamista ja lentämistä, jonka vuoksi heidän yhtyeensä tekee kiertueita vain Yhdysvalloissa ja Kanadassa. Vuonna 2016 kuitenkin bändi piti ensimmäisen kiertueensa Euroopassa.

## Lähteet

## Aiheesta muualla
Suutulehdus

**Suutulehdus** eli **stomatiitti** on mikä tahansa tulehdus, joka on kohdistunut suuhun, erityisesti suun tai ikenien limakalvoihin. Suutulehdusta voi hoitaa muun muassa huuhtelemassa suu desinfioivalla huuhteluaineella. Suutulehduksesta paranee yleensä muutamassa päivässä.

Suutulehdus on hyvin yleinen vaiva, ja sille voi olla monia syitä. Yleisimpiä lienevät kova stressi sekä muut yleissairaudet.

## Aiheesta muualla
* Hoitamattomat hampaat ja hammaslääkärin pelko vievät nuoria teho-osastolle Yle 4.4.2017.
* Akuutit sairaalahoitoa vaativat hammasperäiset infektiot  sic! 4/2013.
Kai Kustaa Vähäkallio

**Kai Kustaa Vähäkallio** (10. maaliskuuta 1940 Orivesi – 20. heinäkuuta 1979 Hyvinkää) oli Kytäjän kartanon omistaja, joka muistetaan vuoden 1972 Kytäjän kolmoissurman tekijänä.

Kai Vähäkallio oli koulutukseltaan ylioppilas ja omisti laajan keräilyaseiden kokoelman. Hän oli arkkitehti Väinö Vähäkallion pojanpoika. Vähäkallion isä Kai Väinö Vähäkallio (1916–1940) kaatui talvisodassa, poikansa syntymäpäivänä. Vähäkallio sai kartanon omistukseensa vuonna 1962, muutama vuosi isoisänsä kuoleman jälkeen. Kai Vähäkallio oli vuodesta 1962 naimisissa Irma Loukolan kanssa ja heillä oli vuosina 1964 ja 1967 syntyneet pojat. Irma ja Kai Vähäkallion avioliitto päättyi eroon vuonna 1975. Avioliitto oli alkanut rakoilla jo vuonna 1972.

Vähäkallio ampui 12. toukokuuta 1972 kolme kartanon mailla luvatta teltaillutta  hyvinkääläistä teinipoikaa, Veijo Ilmari Häkkisen, Esa Tapani Hyväkän ja Kai Tapio Hyväkän. Pojat olivat teltassa nukkumassa, kun Vähäkallio ampui heitä revolverilla päähän. Surmatyö tunnetaan Kytäjän kolmoissurmana.

Hyvinkään kihlakunnanoikeus ja Helsingin hovioikeus tuomitsivat Vähäkallion kolmesta täyttä ymmärrystä vailla olevana tehdystä taposta 15 vuodeksi kuritushuoneeseen. Surmattujen poikien omaiset olivat vaatineet Vähäkalliolle rangaistusta kolmesta murhasta. Korkein oikeus alensi tuomion 12 vuodeksi vankeutta.

Vähäkallio vapautui ensikertalaisena ja hyväkäytöksisenä vankina jo vuonna 1978, mutta teki itsemurhan vuotta myöhemmin ampumalla.

## Lähteet
*
*

### Viitteet

## Kirjallisuutta
*
Rauni Pekkala

**Rauni Pekkala** (s. 2. maaliskuuta 1942 Pieksämäki) on suomalainen iskelmälaulaja, joka oli varsin suosittu 1960-luvulla. Hänen uransa alkoi vuonna 1960 hänen sijoituttuaan iskelmälaulukilpailussa Pieksämäellä toiseksi. Hän toimi Herbert Katzin yhtyeen solistina viisi vuotta ja osallistui vuonna 1963 Eurovision laulukilpailun Suomen karsintaan. 1960-luvun jälkeen esiintymiset vähenivät selvästi, mutta Pekkala tekee edelleen keikkoja. Harrastuksista mainittakoon lentopallo.

Pekkala on esiintynyt elokuvassa *[[Käpy selän alla]]* (1966) laulajana ja elokuvassa *[[Käyntikorttini]]* (1964) näyttelijänä sekä ollut mukana MTV3:n BumtsiBum!-ohjelmassa 14. marraskuuta 1998. Myös Rauni Pekkalan sisko *Raili Tuttujew* on levylaulaja ja on esiintynyt nimellä Tutta Jew.

## Diskografia
**Unohtumattomat: iskelmiä 50- ja 60-luvuilta 1* (levyllä mukana Rauni Pekkala, Eila Pienimäki, Wiola Talvikki ja Laila Halme), Fazer Records, 1994

## Lähteet
*  

## Aiheesta muualla

*Muusikko Online 9/2003 
*
Duudsonit-elokuva

**Duudsonit-elokuva** () on vuonna 2006 ensi-iltansa saanut Duudsonit-aiheinen elokuva. *Duudsonit-elokuvan* maailmanensi-ilta pidettiin Tuurin kyläkaupalla. Itse elokuvan ensi-ilta oli 31. maaliskuuta 2006. Elokuva voitti katsojaäänestyksen tuloksena vuoden parhaan kotimaisen elokuvan tittelin Jussi-gaalassa. 

*Duudsonit-elokuva* esittelee sekalaisen joukon duudsonien stuntteja, piilokamerapiloja sekä itse duudsonit. Ryhmään kuuluu neljä jäsentä: Jukka Hildén, Jarno Leppälä, Hannu-Pekka Parviainen ja Jarno Laasala. 

Elokuvassa esiintyy *[[Viva La Bam]]* -viihdeohjelmasta tuttu Bam Margera, Steve-O sekä Bloodhound Gang -yhtyeestä tutut Jimmy Pop ja Jared Hasselhoff. Elokuvassa esiintyy myös katsojille ennestään tuntemattomia henkilöitä, joista kuuluisin on Duudsoneiden entinen naapuri ”Mr. Hitler”.

Elokuvaan on lisätty materiaalia, jota ei ole näkynyt Duudsoneiden televisio-ohjelmissa, mutta pääosin elokuva koostuu suomalaisille katsojille jo tutuiksi tulleista stunteista. Elokuvan yhdysvaltalaisena levittäjänä toimi Warner. Elokuva kuvattiin suurimmalti osin Suomessa, mutta sitä kuvattiin myös ulkomailla: Meksikossa ja eri puolilla Yhdysvaltoja. *Duudsonit-elokuvan* pohjalta Duudsonit alkoivat tehdä kansainvälistä *The Dudesons* -televisio-ohjelmaa, jonka ensimmäinen tuotantokausi pohjautuu pitkälti elokuvaan. Suurin osa elokuvan materiaaleista on kuvattu *[[Duudsoni Elämää]]* -televisiosarjan aikana vuonna 2004.

## Lähteet
* Duudsonien suomalaiset kotisivut

### Viitteet
Brent Miller

**Brent Miller** on kanadalainen ääninäyttelijä, joka on ääninäytellyt useissa animesarjoissa. Hän työskentelee enimmäkseen Ocean Studios- nimisessä yrityksessä, joka muun muassa dubbaa englanniksi japanilaisia animesarjoja ja elokuvia. Miller toimi myös apulaisohjaajana ssa. Hän on animaatiosarjassa Lego Ninjago Zanen äänenä.

## Aiheesta muualla
* TV.com 
* Anime News Network
* CrystalAcids
The Mark II Purple Singles

**The Mark II Purple Singles** on nimensä mukaisesti Deep Purplen kakkoskokoonpanon materiaalista koostuva kokoelmalevy.

## Kappaleet

*Smoke On The Water (editoitu liveversio)
*Black Night (live)
*Child In Time (editoitu liveversio)
*Woman From Tokyo (singleversio)
*Never Before
*When A Blind Man Cries
*Painted Horse

## Muusikot

*Ritchie Blackmore: kitara
*Ian Gillan: laulu, lyömäsoittimet
*Roger Glover: basso
*Jon Lord: urut, kosketinsoittimet
*Ian Paice: rummut, lyömäsoittimet
Steveco

**Steveco Oy** on suomalainen logistiikka-alan yhtiö. Steveco tarjoaa laivojen purku- ja lastauspalvelujen lisäksi kattavat logistiikkapalvelut käsittäen huolinnan, maailmanlaajuiset merikuljetukset, kansainväliset maantie-, rautatie- ja lentorahdit, projektikuljetukset sekä niihin liittyvät palvelut, tullauspalvelut sekä tavarankäsittely- ja varastointipalvelut. Stevecon operoimat satamaterminaalit sijaitsevat Kotkan Mussalon ja Hietasen satamien lisäksi Helsingin Vuosaaren satamassa. Tytäryhtiönsä Saimaa Terminalsin kautta yhtiö toimii myös Saimaan alueen satamissa, Haminassa ja Kotkan Mussalon satamassa. Steveco Logistics operoi myös maaliikenneterminaalia Kouvolassa.

## Historia
Stevecon historia ulottuu 1800–1900-lukujen vaihteeseen. Nykyinen Steveco Oy aloitti toimintansa vuonna 1988 Kotka Stevedoring Oy:n ja Hamina Oy:n fuusion myötä. Stevecon omistavat Stora Enso (34,4&nbsp;%), UPM-Kymmene (34,3&nbsp;%), Finnlines (25,4&nbsp;%) ja Myllykoski (5,9&nbsp;%).

Steveco päätti vuoden 2007 lopussa lopettaa Haminan yksikkönsä toiminnan. Lopettamisen syyksi yhtiö ilmoitti, että Haminan liiketoiminta oli ollut pitkään tappiollista, samaan aikaan myös UPM-Kymmene päätti merikuljetustensa siirtämisestä Kotkaan. Stevecolla oli Haminassa yhteensä noin 300 työntekijää. Toiminnan keskittäminen Kotkaan toteutettiin vuoden 2008 kevään aikana.

Marraskuussa 2008 Steveco käynnisti uuden yksikön Vuosaaren satamassa Helsingissä.

## Lähteet

## Aiheesta muualla
* Steveco
* Haminan toiminnan historiaa (porssitieto.fi)
Shedrack Kibet Korir

**Shedrack Kibet Korir** (s. 12. huhtikuuta 1978) on kenialainen keskimatkojen juoksija.

Korir sijoittui  3 000 metrin juoksussa kuudenneksi ajalla 7.40,97. Seuraavana vuonna hän oli Moskovan sisäratojen MM-kisoissa samalla matkalla viides. Myöhemmin samana vuonna hän voitti Kenian mestaruuden 1 500 metrin juoksussa ja sijoittui Afrikan-mestaruuskisoissa 1&nbsp;500 metrillä seitsemänneksi ajalla 3.48,16. Kauden lopussa hän juoksi  1&nbsp;500 metrillä seitsemänneksi ajalla 3.34,34 ja 3&nbsp;000 metrillä viidenneksi ajalla 7.40,05. Osakan MM-kisoissa 2007 Korir voitti MM-pronssia 1&nbsp;500 metrillä. Kauden lopussa hän oli samalla matkalla  kymmenes.

## Ennätykset
### Ulkoradat
* 1 500 metrin juoksu: 3.31,18 (2007)
* Mailin juoksu: 3.50,49 (2008)
* 2&nbsp;000 metrin juoksu: 4.56,62 (2001)
* 3 000 metrin juoksu: 7.37,50 (2006)
* Kahden mailin juoksu: 8.19,53 (2005)
* 5 000 metrin juoksu: 13.09,92 (2005)

### Sisäradat
* 1 500 metrin juoksu: 3.35,03 (2007)
* 2&nbsp;000 metrin juoksu: 4.55,72 (2007)
* 3 000 metrin juoksu: 7.37,35 (2007)
* Kahden mailin juoksu: 8.14,84 (2006)

## Lähteet
*
The Anthology (Deep Purple)

**The Anthology** on Deep Purplen ensimmäisen toimintakauden (1968-1976) käsittelevä kokoelmalevy. Sen on koonnut Deep Purplen faniklubin pitkäaikainen johtaja Simon Robinson. 

## Kappaleet

#**Hush** (Joe South) 4.25 
#**Mandrake root** (Blackmore/Evans/Lord) 6.08 
#**Shield** (Lord/Blackmore/Evans) 6.03 
#**Wring that neck** (Blackmore/Lord/Simper/Paice) 5.13 
#**The bird has flown** (Evans/Backmore/Lord) 5.36 
#**Bloodsucker** (Blackmore/Gillan/Glover/Lord/Paice) 4.08 
#**Speed king** (Blackmore/Gillan/Glover/Lord/Paice) 5.53 
#**Black night** (Blackmore/Gillan/Glover/Lord/Paice) 3.27 
#**Child in time** (Blackmore/Gillan/Glover/Lord/Paice) 10.16 
#**Fireball** (Blackmore/Gillan/Glover/Lord/Paice) 3.23 
#**Strange kind of woman** (Blackmore/Gillan/Glover/Lord/Paice) 8.35 (live)
#**No one came** (Blackmore/Gillan/Glover/Lord/Paice) 6.25 
#**Highway star** (Blackmore/Gillan/Glover/Lord/Paice) 6.06 
#**Smoke on the water** (Blackmore/Gillan/Glover/Lord/Paice) 7.01 (live) 
#**Pictures of home** (Blackmore/Gillan/Glover/Lord/Paice) 5.03 
#**Woman from Tokyo** (Blackmore/Gillan/Glover/Lord/Paice) 5.50 
#**Smooth dancer** (Blackmore/Gillan/Glover/Lord/Paice) 4.09 
#**Sail away** (Blackmore/Lord/Paice/Coverdale) 5.48 
#**Lay down stay down** (Blackmore/Lord/Paice/Coverdale) 4.15 
#**Burn** (Blackmore/Lord/Paice/Coverdale) 6.50 (live)
#**Stormbringer** (Blackmore/Coverdale) 4.05 
#**Hold on** (Coverdale/Hughes/Lord/Paice) 5.05 
#**Gypsy** (Blackmore/Lord/Paice/Coverdale/Hughes) 4.13 
#**Mistreated** (Blackmore/Coverdale) 11.40 (live) 
#**Gettin' tighter** (Bolin/Hughes) 3.36 
#**Love child** (Bolin/Coverdale) 3.05 
#**You keep on movin**' (Coverdale/Hughes) 5.18

## Muusikot

*Ritchie Blackmore: kitara
*Jon Lord: urut, kosketinsoittimet
*Ian Paice: rummut, lyömäsoittimet
*Rod Evans: laulu (1–5)
*Nick Simper: basso (1–5)
*Ian Gillan: laulu, lyömäsoittimet (6–17)
*Roger Glover: basso (6–17)
*David Coverdale: laulu (18–27)
*Glenn Hughes: basso, laulu (18–27)
*Tommy Bolin: kitara (25–27)
Bergheim

**Bergheim** on kaupunki Nordrhein-Westfalenin osavaltiossa, läntisessä Saksassa. Se sijaitsee noin 20 kilometrin päässä Kölnistä ja kuuluu Kölnin hallintopiiriin sekä Rhein-Erft-Kreisin piirikuntaan. Vuoden 2022 lopussa siellä oli 62&nbsp;376 asukasta. Pinta-alaltaan se on 96,34 neliökilometrin suuruinen, ja sen asukastiheys on 647 as./km². Kaupunki on jaettu 15 eri kaupunginosaan.

Bergheimille myönnettiin kaupunginoikeudet vuoden 1300 tienoilla. Sen nähtävyyksiin lukeutuu muun muassa vallihaudan ympäröimä Paffendorfin linna, Aachener Tor, Niederaußemin voimalaitos ja Sankt-Pankratius-Kirche.

## Lähteet

## Aiheesta muualla

* Bergheimin kaupungin viralliset Internet-sivut
Andraé Crouch

**Andraé Edward Crouch** (1. heinäkuuta 1942 Los Angeles, Kalifornia – 8. tammikuuta 2015 Los Angeles, Kalifornia) oli yhdysvaltalainen gospel-muusikko, sanoittaja ja tuottaja. Hänen serkkunsa on musiikkikriitikko Stanley Crouch.

## Kuvaus

Andraé Crouch oli merkittävä hahmo Jesus movement -nimisessä liikkeessä 1960- ja 1970-luvuilla. Crouch tuli tunnetuksi 1960-luvulla huippulahjakkaana nuorena gospelpianistina. Hänen hengellisiä laulujaan ovat laulaneet niin Elvis Presley, Paul Simon, hipit, kuin myös helluntaiveljensä. Crouchin sävellys I got Confidence päätyi Elviksen gospelrepertuaariin. Myöhemmin hän tuli tunnetuksi mm. lauluistaan Trough it all ja The blood never loses it's power.

Andraé Crouchille myönnettiin seitsemän Grammy-palkintoa, ja hän oli kerran ehdolla Oscar-palkinnon saajaksi. Hän pääsi Gospel Music Associationin Gospel Music Hall of Fameen vuonna 1998. Crouch toimi myöhemmin Michael Jacksonin, Madonnan (Like A Prayer), Quincy Jonesin, Diana Rossin, Elton Johnin ja Rick Astleyn tuottajana tai järjestäjänä. Hänet on myös kelpuutettu Hollywoodin walk of fameen.

Crouch vieraili viimeisen kerran Suomessa vuonna 2011.

## Lähteet